Trankvilizatorlar
Trankvilizatorlar  - ataraktik-ruhiyatni tinchlantiruvchi, xotirjamlik keltiruvchi moddalar hisoblanadi. U markaziy asab tizimiga - ruhiyatga o'ziga xos tinchlantiruvchi anksiolitik ta'sir ko'rsatadi. Moddalarning psixozga ta'siri juda kam bo‘lib, kimyoviy tuzilishi jihatdan u benzodiazepin unumlaridan iborat. Moddalarning anksiolitik ta'siri limbik sistema bilan bog'liq, shu yerda o'ziga xos bo'lgan benzodiazepin retseptorlarni bog'lab, ularni qo'zg'atadi. Benzodiazepin retseptorlari esa GAMK retseptorlarining modulyatori hisoblanadi, shu tufayli benzodiazepin retseptorlarining qo'zg'alishi GAMK ergik to'qimalarni faolligini oshiradi, GAMK mimetik ta'sir ko'rsatadi. Trankvilizatorlar markaziy nerv sistemasining qo'zg'atuvchi hamda harakatlantiruvchi faoliyatini kamaytiradi. Anksiolitik sedativ ta'sir tufayli bu moddalar uyquga ketishni osonlashtiradi. Shuning uchun bu moddalar bolalar va kattalarda uyqu dori sifatida psixonevroz holatlarida, xirurgiyada premedikatsiya sifatida qo'llanadi.